Iki 2023 m. liepos mėn. galiojo Neringos savivaldybės tarybos veiklos reglamento (toliau - Reglamentas), patvirtinto Neringos savivaldybės tarybos 2023 m. balandžio 27 d. sprendimu Nr. T1-94 „Dėl Neringos savivaldybės tarybos veiklos reglamento patvirtinimo“ **10.1. papunkčio nuostata**, kad *Tarybos nariams už darbo laiką atliekant Tarybos nario pareigas yra apmokama – kartą per mėnesį mokamas Tarybos nario atlyginimas. Šis atlyginimas apskaičiuojamas pagal Lietuvos statistikos departamento skelbiamą paskutinio Lietuvos ūkio vidutinio mėnesinio darbo užmokesčio (toliau –VMDU) dydį atsižvelgiant į faktiškai dirbtą laiką. Valandos atlyginimas apskaičiuojamas, vadovaujantis paskelbtu 1 VMDU dydžiu ir Lietuvos Respublikos socialinės apsaugos ir darbo ministro einamiesiems metams patvirtintu vidutinio mėnesio darbo valandų skaičiumi, esant penkių darbo dienų savaitei,* ir**Reglamento 10.2. papunkčio nuostata**, kad *Tarybos opozicijos lyderio, Tarybos komitetų ir nuolatinių komisijų pirmininkų atlyginimas apskaičiuojamas 0,2 VMDU didesniu dydžiu, o Tarybos komitetų ir nuolatinių komisijų pirmininkų pavaduotojų – 0,1 VMDU didesniu dydžiu nei Tarybos narių nustatytas atlyginimas.*